FUNDING ALERT: Πρόσκληση Πράσινου Ταμείου για την εκπόνηση Σχεδίου Αστικής Ανθεκτικότητας

Σας ενημερώνουμε ότι Δημοσιεύτηκε η Πρόσκληση του Πράσινου Ταμείου που αφορά όλους τους  Ο.Τ.Α. Α΄ βαθμού με στόχο να εκπονήσουν «Σχέδια Αστικής Ανθεκτικότητας (Σ.Α.Α.)».
Σκοπός των Σ.Α.Α. είναι η διάγνωση του βαθμού ανθεκτικότητας ενός ή περισσότερων οικισμών, η περιγραφή των προτεραιοτήτων πολιτικής και οι (δια)τομεακές συνεργασίες για την ενίσχυση της αστικής ανθεκτικότητας, μέσω ενός συνεκτικού και ρεαλιστικού σχεδίου χωρικών, (δια)τομεακών και θεσμικών παρεμβάσεων, δράσεων και συνεργασιών.
Σημειώνεται, ότι βάσει του άρθρου 45 του ν. 5106/2024 η εκπόνηση των Σ.Α.Α. συνιστά υποχρέωση των ΟΤΑ. 
Με βάση την τελευταία τροποποίηση του άρθρου η καταληκτική προθεσμία για την εκπόνησή των Σχεδίων έχει παραταθεί έως την 31η Δεκεμβρίου 2027.
Επιπλέον, έχει εκδοθεί η Υπουργική Απόφαση με τις Προδιαγραφές Σχεδίων Αστικής Ανθεκτικότητας: 
· Υπουργική Απόφαση Αριθμ. ΥΠΕΝ/ΓΓΧΣΑΠ/48957/10/2026 (ΦΕΚ Β’ 2506/ 2026) 

Το Πράσινο Ταμείο καλεί όλους τους Ο.Τ.Α. Α΄ βαθμού της χώρας να υποβάλλουν τις προτάσεις τους, σύμφωνα με την Πρόσκληση και τον Οδηγό Διαχείρισης, για τη δράση «Σχέδια Αστικής Ανθεκτικότητας (Σ.Α.Α.)», που χρηματοδοτούνται από τον Άξονα Προτεραιότητας 1: «Δράσεις Περιβαλλοντικού Ισοζυγίου» του Χρηματοδοτικού Προγράμματος: «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ 2026».
Οι προτάσεις για την χρηματοδότηση των ΟΤΑ, υποβάλλονται μόνο ηλεκτρονικά, μέσω της πλατφόρμας ψηφιακών υπηρεσιών του Πράσινου Ταμείου  https://prta.e-ops.app/login  και θα εξετάζονται με άμεση αξιολόγηση κατά σειρά προτεραιότητας εισερχομένου.
· Ως καταληκτική ημερομηνία για την υποβολή προτάσεων έχει οριστεί η 31η Δεκεμβρίου 2026.
· Περισσότερες πληροφορίες για την πρόσκληση και τον οδηγό διαχείρισης διατίθενται στην επίσημη ιστοσελίδα του Πράσινου Ταμείου 
https://prasinotameio.gr/prosklisi-ypovolis-protaseon-gia-ti-drasi-schedia-astikis-anthektikotitas-s-a-a/

Στο ΠΑΡΑΡΤΗΜΑ 1 του Οδηγού της Πρόσκλησης μπορείτε να δείτε το ανώτατο ποσό χρηματοδότησης ανά δικαιούχο ΟΤΑ, το οποίο καθορίστηκε με βάση τα πληθυσμιακά χαρακτηριστικά του κάθε Δήμου  (ΕΛΣΤΑΤ 2021) και τον βαθμό τρωτότητας της οικείας Περιφέρειας με βάση την Εθνική Στρατηγική για την Προσαρμογή στην Κλιματική Αλλαγή. 

Στον πίνακα που ακολουθεί παρουσιάζονται συνοπτικά τα βασικά στοιχεία της πρόσκλησης.

Βασικά Στοιχεία πρόσκλησης: 

	https://prasinotameio.gr/wp-content/uploads/2026/07/%CE%A0%CE%A1%CE%9F%CE%A3%CE%9A%CE%9B%CE%97%CE%A3%CE%97-%CE%A3%CE%91%CE%91_-%CE%9C%CE%95-%CE%91%CE%94%CE%91.pdf

	Κωδικός πρόσκλησης
	Σ.Α.Α. 2026

	Οδηγός πρόσκλησης

	Υπουργική Απόφαση Αριθμ. ΥΠΕΝ/ΓΓΧΣΑΠ/48957/10/2026 
(ΦΕΚ Β’ 2506/ 2026) 





Με εκτίμηση, 
Κωνσταντίνα Ζουμπουλάκη

Project Manager
Εξωτερική συνεργάτης για το έργο LIFE-IP AdaptInGR Project
(LIFE17IPC/GR/000006)
 
Υπουργείο Περιβάλλοντος & Ενέργειας
Γενική Διεύθυνση Περιβαλλοντικής Πολιτικής
Διεύθυνση Κλιματικής Αλλαγής & Ποιότητας της Ατμόσφαιρας
Τμήμα Κλιματικής Αλλαγής
Διεύθυνση: Πατησίων 147, ΤΚ 112 51, Αθήνα
Τηλ.: 6976700578, 2108628115
email:  k.zouboulaki@prv.ypeka.gr
https://adaptivegreecehub.gr/
